gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3505, del 28-05-1999 (1999/4466)

Informació pública de la documentació per realitzar una primera fase d'urbanització del camí del Regatell de l'Alcora (Castelló).
---------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4466


Organisme emissor
:   Ajuntament de l'Alcora

Tipus de document
:   Anunci

Informació pública de la documentació per realitzar una primera fase d'urbanització del camí del Regatell de l'Alcora (Castelló). [1999/M4466]
  
Pel Decret de l'Alcaldia de 4 de maig de 1999, s'ha resolt sotmetre a informació pública els documents per a obtindre terrenys i urbanitzar una primera fase d'urbanització del camí del Regatell de l'Alcora (Castelló), zona classificada com a sòl urbà industrial 4-C: indústria pesada, i que consta de la següent documentació:
  
1. Projecte de Reparcel·lació per al Desenvolupament Urbanístic d'una Primera Fase d'Urbanització del Camí del Regatell, l'Alcora (Castelló).
  
2. Projecte d'Urbanització del camí del Regatell. Fase primera.
  
De conformitat amb el que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), els interessats, durant el termini de 20 dies comptadors desde la publicació de l'anunci en el Diari Oficial de la Generalitat Valenciana, poden comparéixer en l'Ajuntament, els dies hàbils, en horari d'atenció al públic, per tal de consultar les actuacions derivades de la documentació dipositada, així com formular al·legacions que al seu dret convinguen.
  
Expressament es fa constar que aquest anunci es dirigeix també, als efectes de complir amb l'article 59.4 de la Llei 30/1992, de 26 de novembre, a aquells titulars de drets afectats per aquesta actuació als quals, per un o altre motiu, no els puga ser notificada individualment, per ser desconeguts, ignorar-se'n l'adreça de notificació, o bé perquè, intentada aquesta, no s'ha pogut dur a terme, i que són els següents.
  
Igualment es fa constar que de conformitat amb l'article 103.1, del vigent Reglament de Gestió Urbanística, s'estableix que "Els propietaris i titulars de drets afectats per la reparcel·lació estan obligats a mostrar els títols que posseeixen i declarar les situacions jurídiques que coneixen i afecten les seues finques".
Diari Oficial de la Generalitat Valenciana


Sumari del DOGV 3557, del 10-08-1999 (1999/7268)

Informació pública de la modificació puntual número 1 del pla general de Vall d'Alba i pla parcial.
---------------------------------------------------------------------------------------------------

### Dades del document

Número de DOGV
:   3557

Data del DOGV
:   10-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7268


Organisme emissor
:   Ajuntament de Vall d'Alba

Tipus de document
:   Anunci

Informació pública de la modificació puntual número 1 del pla general de Vall d'Alba i pla parcial. [1999/S7268]
  
L'Ajuntament Ple en sessió extraordinària celebrada amb data 28 de juliol de 1999, va aprovar inicialment el projecte de modificació puntual número 1 denominat ampliació del sòl urbanitzable industrial del pla general de Vall d'Alba, pla parcial, i també el seu estudi d'impacte ambiental, i d'acord amb allò establit en els articles 38.2 i 55 de la Llei Reguladora de l'Activitat Urbanística se sotmet a informació pública aquesta documentació per termini d'un mes, durant el qual es podrà examinar en les oficines municipals i presentar al·legacions i reclamacions a aquesta.
Diari Oficial de la Generalitat Valenciana


Sumari del DOGV 3532, del 06-07-1999 (1999/5871)

Informació pública del programa per al desenvolupament d'actuació integrada de la unitat d'execució del sector Parc del Pla General de Carcaixent.
--------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5871


Organisme emissor
:   Hort de Senent, SL

Tipus de document
:   Anunci

Informació pública del programa per al desenvolupament d'actuació integrada de la unitat d'execució del sector Parc del Pla General de Carcaixent. [1999/S5871]
  
Hort de Senent, SL, ha formulat una proposta de Programa per al desenvolupament d'actuació integrada (alternativa tècnica), l'àmbit d'actuació de la qual comprén la unitat d'execució del sector Parc del Pla General de Carcaixent. Dita alternativa està composta per:
  
Avantprojecte d'urbanització.
  
Pla parcial
  
Tot açò a l'empara del que preveuen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 46.3 de l'esmentada Llei, se sotmet l'alternativa tècnica de programa a informació pública, per termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana. La documentació constitutiva de l'esmentada alternativa tècnica, que va ser presentada a l'Ajuntament de Carcaixent el passat 2 de juny de 1999, situat a les dependències municipals de la plaça Major, 1, es troba igualment dipositada a:
  
Notaria del senyor Francisco Badia Escriche, carrer Baronessa de Santa Bárbara, 41, entresòl - 46173 Carcaixent.
  
Horari: de dilluns a divendres, de 10.00 a 14.00, i dimarts i dijous de 17.00 a 19.30; excepte festius.
  
Qualsevol interessat podrà comparéixer en la dita notaria per tal d'obtindre còpia de l'acta notarial que protocol·litza l'alternativa tècnica formulada o sol·licitar que se li exhibisca aquesta. Així mateix, qualsevol interessat podrà consultar, també a l'Ajuntament, la documentació dipositada, com també formular, si cal, al·legacions o alternatives tècniques, dins del termini indicat al paràgraf anterior (20 dies hàbils a partir d'aquest anunci en el DOGV).
  
D'altra banda, es fa saber que, durant el període de cinc dies, comptats a partir del venciment del termini anterior, podran presentar-se les proposicions economiquesfinanceres de les diferents alternatives tècniques que optaren a l'adjudicació del programa.
  
Finalment, se significa que el present anunci es publica així mateix als efectes de l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3606, del 18-10-1999 (1999/8503)

RESOLUCIÓ de 29 de setembre de 1999, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen noves ajudes per a la realització de nous projectes d'investigació científica i desenvolupament tecnològic Generalitat Valenciana destinades a Grups Emergents.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3606

Data del DOGV
:   18-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8503


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 29 de setembre de 1999, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen noves ajudes per a la realització de nous projectes d'investigació científica i desenvolupament tecnològic Generalitat Valenciana destinades a Grups Emergents. [1999/S8503]
  
D'acord amb allò que s'estableix en la base 8 de l'annex III de l'Ordre de 14 de gener de 1999 (DOGV núm. 3.423, de 29 de gener), de la Conselleria de Cultura, Educació i Ciència, per la qual es convocaven ajudes per a la realització de nous projectes d'Investigació Científica i Desenvolupament Tecnològic Generalitat Valenciana, acció tipus B destinades a Grups Emergents, resolc:
  
Primer
  
Adjudicar les ajudes per a la realització de nous projectes d'Investigació Científica i Desenvolupament Tecnològic Generalitat Valenciana, acció tipus B, a les universitats i als centres d'investigació que s'indiquen a la relació que figura com a annex d'aquesta resolució, i en les quantitats que s'hi indiquen.
  
Segon
  
Els beneficiaris de les ajudes estan obligats al compliment del que establixen les bases de l'annex de l'ordre de convocatòria.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar postestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
Diari Oficial de la Generalitat Valenciana


Sumari del DOGV 3433, del 12-02-1999 (1999/668)

Informació pública de l'acord de dissolució i liquidació de la cooperativa.
---------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/668


Organisme emissor
:   Cooperativa Valenciana de Regantes Canteresos de Montesa

Tipus de document
:   Anunci

Informació pública de l'acord de dissolució i liquidació de la cooperativa. [1999/S668]
  
Aquesta cooperativa, en l'assemblea general extraordinària, vàlidament convocada i celebrada el passat dia 22 d'octubre de 1998, va adoptar per unanimitat l'acord de procedir a la dissolució i liquidació de la Cooperativa Valenciana de Regantes Canteresos de Montesa i a l'elecció de cinc socis liquidadors: el senyor José Sanz Tormo, el senyor Emilio Ródenas Vizcaino, el senyor Vicente Llorens Calatayud, el senyor Antonio Borja Perales i el senyor Carlos Biosca Navarro.
  
Cosa que es publica a l'efecte del que es disposa en l'article 66.3 de la Llei de Cooperatives de la Comunitat Valenciana.
Diari Oficial de la Generalitat Valenciana


Sumari del DOGV 3586, del 20-09-1999 (1999/7921)

Informació pública del projecte d'urbanització de l'etapa i del pla parcial el Mascarat, així com el compte de liquidació de les quotes d'urbanització provisionals.
--------------------------------------------------------------------------------------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7921


Organisme emissor
:   Ajuntament d'Altea

Tipus de document
:   Anunci

Informació pública del projecte d'urbanització de l'etapa i del pla parcial el Mascarat, així com el compte de liquidació de les quotes d'urbanització provisionals. [1999/Q7921]
  
Una vegada presentat en aquest ajuntament el projecte d'urbanització de la etapa I del pla parcial el Mascarat, promogut per la mercantil Vidipa, SL, així com el compte de liquidació de quotes d'urbanització provisionals, i a la vista del dictamen favorable de la Comissió Informativa de Planejament de 20 d'agost d'enguany, pel president de la comissió s'acorda sotmetre a exposició pública, durant un termini de 20 dies, els documents esmentats, mitjançant la publicació de l'obertura del tràmit, en un diari d'informació general editat a la Comunitat Valenciana i en el Diari Oficial de la Generalitat Valenciana. Durant el termini indicat, comptat des de l'última publicació de l'edicte, es poden presentar les al·legacions o els suggeriments que s'estimen escaients.
  
La documentació pertinent es troba a l'oficina del pla, situada al carrer del Pont de Moncau, número 29, d'Altea.
  
La qual cosa es publica en compliment del que disposa l'article 53, en relació amb el 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3411, del 13-01-1999 (1998/10555)

Resolució de 20 de novembre de 1998, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 61.051.261 de dòlars (5.941.424.990 PTA).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10659


Data del document
:   20-11-1998

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

Resolució de 20 de novembre de 1998, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 55.837.189 de dòlars (1.089.036.581 PTA). [1998/Q10831]
  
El Programa de Paper Comercial de la Generalitat Valenciana estableix les condicions i característiques que han de complir les emissions realitzades a càrrec d'aquest programa.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, que es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 4.545.767.591 d'ecus.
  
Per tot això, resolc:
  
Primer
  
Adjudicar a l'entitat que es relaciona, l'import i termini següent:
  
Entitat Import Moneda Termini
  
Deutsche Bank 90.897.286 dòlars 3 meses
  
 (6.849.266.236 PTA)
  
Segon
  
La quantitat que s'ha d'ingressar ascendeix a 6.994.658.320 pessetes i els interessos són de 84.246.668 pessetes.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 20.969.540 de dòlars (2.372.203.042 PTA).
Diari Oficial de la Generalitat Valenciana


Sumari del DOGV 3473, del 14-04-1999 (1999/2438)

Recurs contenciós administratiu número 02/1518/1998.
----------------------------------------------------

### Dades del document

Número de DOGV
:   3473

Data del DOGV
:   14-04-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2438


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1518/1998. [1999/M2438]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el Col·legi Oficial de Biòlegs ha interposat un recurs contenciós administratiu, amb el número 02/1518/1998 contra la Resolució de la Conselleria de Sanitat de 8 d'abril de 1997 per la qual desestima el recurs interposat pel Col·legi de Biòlegs contra la Resolució de 4 de desembre de 1997, en expedient Au-261/1997 sobre la sol·licitud d'autorització d'un laboratori d'anàlisis clíniques.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3574, del 02-09-1999 (1999/7529)

Expedient número 5/8384 JD. Adjudicació del servei de transport del material electoral necessari per a la realització de les eleccions autonòmiques en 1999, amb empreses que hauran de disposar de prou vehicles amb els seus conductors corresponents.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3574

Data del DOGV
:   02-09-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/7529


Organisme emissor
:   Conselleria de Presidència

Tipus de document
:   Anunci

Expedient número 5/9568 SX. Adjudicació del servei de transport del material electoral necessari per a la realització de les eleccions autonòmiques en 1999, amb empreses que hauran de disposar de prou vehicles amb els seus conductors corresponents. [1999/X7529]
  
La Conselleria de Presidència, a l'efecte del que estableix l'article 94-2 de la Llei de Contractes de les Administracions Públiques i el 119 del Reglament, i als efectes que s'hi determinen, fa pública l'adjudicació del contracte següent:
  
1. Entitat adjudicadora
  
a) Organisme: Conselleria de Presidència.
  
b) Dependència que tramita l'expedient: Secretaria General Administrativa.
  
c) Número d'expedient: 5/1421 EV.
  
2. Objecte del contracte
  
a) Tipus de contracte: servei
  
b) Descripció de l'objecte: servei de transport del material electoral necessari per a la realització de les Eleccions Autonòmiques en 1999, amb empreses que hauran de disposar de prou vehicles amb els seus conductors corresponents.
  
c) Lot:
  
d) Butlletí o diari oficial i data de publicació de l'anunci de licitació: DOGV núm. 3.478, de 21.04.1999.
  
3. Tramitació, procediment i forma d'adjudicació
  
a) Tramitació: urgent.
  
b) Procediment : obert.
  
c) Forma: concurs públic.
  
4. Pressupost base de licitació
  
Import total: vuit milions de pessetes (8.000.000 PTA).
  
5. Adjudicació
  
a) Data: 11.05.1999.
  
b) Contractista: Transportes y Mudanzas Grande, SL.
  
d) Import d'adjudicació: 8.000.000 PTA.
Diari Oficial de la Generalitat Valenciana


Sumari del DOGV 3467, del 06-04-1999 (1999/2889)

Correcció d’errades de les bases específiques per a la provisió, mitjançant concurs oposició, d’una plaça de caporal de la Policia Local.
-----------------------------------------------------------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2889


Data del document
:   05-03-1999

Organisme emissor
:   Ajuntament de Montserrat

Tipus de document
:   Correcció d'errades

Correcció d'errades

 Descriptors 

:   * Montserrat
    * policia
    * administració local
    * concurs administratiu

Correcció d'errades de les bases específiques per a la provisió, mitjançant concurs oposició, d'una plaça de caporal de la Policia Local. [1999/Q2889]
  
En data 23 de febrer de 1999 es va publicar un edicte en el Diari Oficial de la Generalitat Valenciana número 3.440, relatiu a les bases específiques per a la provisió mitjançant concurs oposició d'una plaça de caporal de la policia local, mitjançant promoció interna o si escau torn de mobilitat.
  
Seguidament escau la rectificació d'errades observades en la base setena:
  
On diu:
  
«7.2 Fase d'oposició.
  
Constarà dels exercicis següents:
  
Primer exercici. De caràcter obligatori...», hi ha una errada perquè s'ha omés un dels exercicis de la fase oposició, que haurà de quedar així:
  
«7.2 Fase d'oposició.
  
Constarà dels exercicis següents:
  
Primer exercici. De caràcter obligatori.
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i marques que s'especifiquen en l'annex corresponent d'aquestes bases.»
  
D'altra banda, on diu:
  
«Primer exercici», ha de dir: «Segon exercici».
  
On diu: «Segon exercici», ha de dir: «Tercer exercici».
  
On diu: «Tercer exercici», ha de dir: «Quart exercici».
  
On diu: «Quart exercici», ha de dir: «Cinqué exercici».
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3424, del 01-02-1999 (1999/527)

Recurs contenciós administratiu número 02/0888/1998.
----------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/527


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0888/1998. [1999/Q527]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Seguridad y Promoción Industrial Valenciana, SA, ha interposat un recurs contenciós administratiu, amb el número 02/0888/1998, contra la resolució del Jurat Provincial d'Expropiació Forçosa de València, expedient 527/1996 (5), sobre el preu just de la parcel·la, de la qual es beneficiària l'empresa SEPIVA.
  
Cosa que es fa pública a l'efecte establit en l'article 60 de la llei d'aquesta jurisdicció.